google/wiki40b huggingface dataset:
रुस्तमजी होमसजी मोदी

रुस्तमजी होमसजी मोदी (संक्षिप्त: रूसी मोदी; १७ जनवरी १९१८ – १६ मई २०१४) टाटा समूह के अग्रणी सदस्य और टाटा इस्पात के पूर्व अध्यक्ष एवं प्रबंध निदेशक थे।

पूर्व जीवन

मोदी का जन्म १७ जून १९१८ को बम्बई प्रेसीडेंसी के एक पारसी परिवार में हुआ। उनके पिता सर होमी मोदी उत्तर प्रदेश के गर्वनर थे। मोदी की शिक्षा इंग्लैण्ड के ऑक्सफोर्ड विश्वविद्यालय में भी हुई। वो वर्ष १९३९ में टिस्को में नियुक्त हुए और बाद में उसके अध्यक्ष बने।

कार्य

मोदी १९६५ में झारखण्ड राज्य क्रिकेट एसोशियसन के अध्यक्ष बने और लगाता चार बार इस पद के लिए चुने गये।

सम्मान और पुरस्कार

उन्हें सन् १९८९ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था।

निधन

१६ मई २०१४ को ९६ वर्ष की आयु में दक्षिण कोलकाता में अलीपुर स्थित मकान पर निधन हो गया।
ग़

ग़ देवनागरी लिपि का एक वर्ण है। हिंदी-उर्दू के कई शब्दों में इसका प्रयोग होता है, जैसे कि ग़ायब, ग़ज़ल, ग़नीमत और ग़रीब। अन्तर्राष्ट्रीय ध्वन्यात्मक वर्णमाला में इसके उच्चारण को ɣ के चिह्न से लिखा जाता है और उर्दू में इसे غ लिखा जाता है, जिस अक्षर का नाम ग़ैन है।

घोष कण्ठ्य संघर्षी

ग़ को भाषाविज्ञान के नज़रिए से 'घोष कण्ठ्य संघर्षी' वर्ण कहा जाता है। अंग्रेजी में इसे 'वाएस्ड वेलर फ़्रिकेटिव' (voiced velar fricative) कहते हैं।
तियांजिन धमाके २०१५

विस्फोट

सभी रपटों के अनुसार धमाकों में सैकड़ों लोग घायल हुये जो कई किलोमीटर दूर तक महसूस किए गए। इन धमाकों को भूकम्प मापन पैमाने पर २.३ से २.९ तीव्रता का मापा गया जिससे उत्पन्न होने वाली आग की लपटें सैकड़ों मीटर ऊँची थीं। चीन के भूकम्प नेटवर्क सेंटर के अनुसार पहला और दूसरा धमाका क्रमशः ३ और २१ टन्स ऑफ़ टीएनटी के तुल्य थे।
अग्निशमन गोदाम में विनाशकारी पदार्थों की मात्रा की अस्पष्टता के कारण रोक लिया गया।

जनहानि

तियांजिन सरकार के अनुसार धमाके में ७०० से अधिक लोग घायल हुये हैं जिनमें से अधिकतर को व्यापक चोटें आयी हैं और अधिकतर  जलने और विस्फोट के कारण जख्मी हुये हैं। घटनास्थल पर हजारों की संख्या में बचावकर्मी लगाये गये जिनमें से १२ की मृत्यु हो गयी। ३६ बचावकर्मियों की समाग्री समाप्त हो चुकी थी। आग की लपटों और धमाके में निकल रहे धुँए का एक वीडियो भी जारी किया गया है।
कुछ समाचारों के अनुसार कम से कम ७१ लोग घायल हुये हैं और ५० से अधिक लोग मारे गये हैं।

क्षति

गोदाम के आसपास के क्षेत्रों के जारी चित्रों और वीडियो में के अनुसार व्यापक नुकसान हुआ है। विस्फोट के चित्र एक जापानी उपग्रह द्वारा जारी किये गये।
विभिन्न रसद कंपनियों के भवन सहित पास के पार्किंग क्षेत्र में खड़ी हजारों कारें धमाके में नष्ट हो गयीं।
सुपरकंप्यूटर तिआन्हे 1A को तियाजिन के सुपरकंप्यूटिंग केन्द्र के नष्ट हो जाने के बाद बन्द किया गया जो अभी भी कार्यकारी है।

प्रतिक्रिया

चाइना सेंट्रल टेलीविजन की खबरों के अनुसार राष्ट्रपति शी जिनपिंग और प्रधानमंत्री ली कचियांग पीड़ितों के बचाव और आग बुझाने के लिए सभी तरह के प्रयास करने का आग्रह किया है।
आयोडिन हेप्टाफ्लोराइड

आयोडिन हेप्टाफ्लोराइड एक अकार्बनिक यौगिक है।
वी वाई महाश्वान

वी वाई महाश्वान (बायर नाम: VY CMa) महाश्वान तारामंडल में स्थित एक लाल परमदानव तारा जो पूरे पूरे ब्रह्माण्ड में अब तक सब से बड़ा मिला तारा है। इसका व्यास (डायामीटर) १८०० से २१०० सौर व्यास के बराबर है, यानी हमारे सूरज के व्यास से लगभग दो हज़ार गुना। वी वाई महाश्वान पृथ्वी से ४,९०० प्रकाश-वर्ष की दूरी पर है। यह तारा इतना बड़ा है के अगर पृथ्वी के सौर मंडल से सूरज हटाकर इसे रख दिया जाए तो शनि की कक्षा तक की जगह इसी तारे के अन्दर हो जाए।

अन्य भाषाओँ में

अंग्रेज़ी में वी वाई महाश्वान को "वी वाई कैनिस मेजोरिस" (VY Canis Majoris) कहते हैं।
इंग्लैंड क्रिकेट टीम का पाकिस्तान दौरा

टेस्ट सीरीज

साल 1954 से अब तक 83 मैचों की 25 सीरीज हुई हैं। उसमें पाकिस्तान ने 8 सीरीज जीते हैं।

वनडे सीरीज

साल 1974 से अब तक 88 मैचों की 45 (उसमें विश्व कप, ट्रॉफी, इतर) सीरीज हुई हैं। उसमें पाकिस्तान ने 5 सीरीज और 2 आईसीसी टूर्नामेंट जीते हैं।

टी20ई सीरीज

साल 2006 से अब तक 15 मैचों की 13 (उसमें विश्व कप) सीरीज हुई हैं। उसमें पाकिस्तान ने 2 सीरीज और 1 विश्व कप जीता हैं। एक सीरीज ड्रॉ हुई हैं।
ब्रूक्स-भगत रपट

पृष्ठभूमि

लेफ्टिनेंट जनरल एंडरसन ब्रूक्स तथा ब्रिगेडियर पीएस भगत ने 1962 के युद्ध से संबंधित दस्तावेजों तथा परिस्थितियों की जांच की। 1963 में जांच रिपोर्ट प्रधानमंत्री नेहरू तथा उनके कुछ वरिष्ठ मंत्रियों को सौंप दी गई। रिपोर्ट सार्वजनिक नहीं की गई क्योंकि इसमें नेहरू पर ऐसे सवाल उठाए गए थे कि जिसका जवाब देना उनके लिए मुश्किल हो जाता। बाद में सीआईए की एक रिपोर्ट में कहा गया कि नेहरू सब जानते-बूझते हुए भी चीन के साथ संबंध बनाए रखने के लिए तत्पर थे। चीन के साथ संबंध बने रहें, इसलिए उन्होंने सीमा विवाद और बढ़ते मतभेदों पर देश को भी अंधेरे में रखा। ये रिपोर्ट किसी तरह से आस्ट्रेलियाई पत्रकार नेविले मैक्सवेल को मिल गई थी, जिसके आधार पर उन्होंने 'इंडियाज चाइना वार' नामक किताब भी लिखी।
पेप्टाइड

अमीनो अम्लों की छोटी श्रृंखलाओं को पेप्टाइड कहते हैं। कई पेप्टाइड मिलकर प्रोटीन का गठन करते हैं। प्रोटीन एवं पेप्टाइड में आकार का ही अंतर है। इसमें अमीनो अम्ल जिस बंध द्वारा जुड़े होते हैं उसे पेप्टाइड बंध कहते हैं।
डेकची

डेकची एक बर्तन का नाम है।
जैवप्रतिरोधी

जैवप्रतिरोधी (Antibiotic/एण्टीबायोटिक) सूक्ष्मजीवों के द्वितीयक उपापचयी पदार्थ हैं, जो कि अन्य सूक्ष्म जीवों को नष्ट करने अथवा उनकी वृद्धि को अवरोधित करने की क्षमता रखते हैं। दूसरे शब्दों में, प्रतिजैविक (Antibiotic) एक प्रकार के रसायनिक पदार्थ हैं, जिनका निर्माण कुछ सूक्ष्मजीवियों द्वारा होता है। जैवप्रतिरोधी रसायन अन्य (रोग उत्पन्न करने वाले) सूक्ष्मजीवियों, प्रमुखतः बैक्टीरिया की वृद्धि को सन्दमित कर सकते अथवा उन्हें मार सकते हैं। पैनीसीलिन सामान्य रूप से प्रयोग में लाया जाने वाला ऐंटीबायोटिक है। इसे एक फंगस से प्राप्त किया गया था। बाद में बैक्टीरिया विशेष रूप से स्ट्रेप्टोमायसिस से अनेक महत्वपूर्ण एंटीबायोटिक्स प्राप्त की गईं।
सूक्ष्मजीवों की सहायता से जैवरोधी रसायन के उत्पादन की खोज 20वीं शताब्दी की अत्यंत महत्त्वपूर्ण खोज और मानव समाज के कल्याण के लिए एक बहुत बड़ी उपलब्धि मानी जाती है।
कैसे कार्य करते हैं एंटीबायोटिक?
एंटीबायोटिक बैक्टीरिया के जैव रासायनिक पथ में अवरोध उत्पन्न कर उनका गुणन रोक देते हैं। अधिकांश एंटीबायोटिक्स बैक्टीरिया की कोशिका भित्ति का संश्लेषण रोक देते हैं। कुछ इनके प्रोटीन संश्लेषण को बाधित करते हैं, जबकि कुछ बैक्टीरिया के नाभिकीय अम्ल का गुणन रोकते हैं। पेनिसिलिन व सिफैलोस्पोरिन एंटीबायोटिक्स  बैक्टीरिया की कोशिका भित्ति का बनना बाधित कर देते हैं।
कुछ एंटीबायोटिक्स केवल कुछ रोगाणुओं अर्थात pathogens के विरुद्ध कारगर होते हैं। इन्हें सीमित परास एंटीबायोटिक्स या नैरो स्पेक्ट्रम एंटीबायोटिक्स कहा जाता है। व्यापक परास एंटीबायोटिक्स या ब्रॉड स्पेक्ट्रम एंटीबायोटिक्स विभिन्न प्रकार के रोगाणुओं को नष्ट करने की क्षमता रखते हैं। अमोक्सिसिलीन सी वी, व नई पीढ़ी की सिफैलोस्पोरिन ब्रॉड स्पेक्ट्रम एंटीबायोटिक्स हैं।

परिचय

'ऐंटी' एक ग्रीक भाषा का शब्द है, जिसका अर्थ 'खिलाफ' तथा 'बॉयो' का अर्थ जीवन है। दोनाें को मिला देने से इसका अर्थ ‘जीवन के खिलाफ’ हुआ (रोग जिन जीवों से उत्पन्न होते हैं, उनके संदर्भ में) जबकि मनुष्यों के संदर्भ में यह जीवन के खिलाफ न होकर 'जीवन में सहायक' माने जाते हैं। 
पेनिसिलिन की खोज एक प्रकार का संयोग (अप्रत्याशित घटना) था। सन 1928 में जबएलैग्जैंडर फ़्लेमिंग स्टैफिलोकोकस बैक्टीरिया पर कार्य कर रहे थे तब उन्होंने देखा  कि जिन प्लेटों पर वह कार्य कर रहे थे, उनमें एक बिना धुली पेट्री प्लेट पर मोल्ड उत्पन्न हो गए हैं जिस कारण स्टैफिलोकोकस वृद्धि न कर सका। उन्होंने पाया कि यह प्रभाव मोल्ड द्वारा उत्पन्न एक रसायन ‘पैनीसिलीन’ द्वारा होता है। चूँकि पैनीसिलीन, 'पैनीसीलियम नोटेटम' नामक मोल्ड से उत्पन्न होता है, इस कारण इसका नाम उन्होंने ‘पैनीसिलीन’ रखा। एंटीबायोटिक शब्द का प्रथम बार प्रयोग करने का श्रेय एस वैक्समैन को दिया जाता है। उन्होंने स्ट्रेप्टोमाइसिन एंटीबायोटिक की भी खोज की।
बाद में अरनैस्ट चैन तथा हावर्ड फ्लोरे ने इसको परिशुद्ध क्रिस्टिलीकृत रूप में प्राप्त कर इसकी एक शक्तिशाली एवं प्रभावशाली ऐंटीबॉयोटिक के रूप में पुष्टि की। इस ऐंटीबॉयोटिक का प्रयोग दूसरे विश्व युद्ध में घायल अमरीकन सैनिकों के उपचार में व्यापक रूप से किया गया। फ़्लेमिंग, चैन तथा फ्लोरे को इस महत्वपूर्ण खोज के लिए 1945 में नोबल पुरस्कार से सम्मानित किया गया।
मेई जैमिसन

मैके कैरोल जेमिसन का जन्म १७ अक्टूबर, १९५६ को हुआ। वह एक अमेरिकी इंजीनियर, चिकित्सक और नासा की अंतरिक्ष यात्री है। वह १२ सितंबर, १९९२ को स्पेस शटल एन्डेवर पर सवार होकर अंतरिक्ष में यात्रा करने वाली पहली अफ्रीकी-अमेरिकी महिला बनीं। अपने मेडिकल स्कूल और एक संक्षिप्त सामान्य अभ्यास के बाद, जेमिसन शांति कॉर्प में १९८५ से १९८७ तक सेवा करते थे, जब उन्हें नासा द्वारा अंतरिक्ष यात्री कोर में शामिल होने के लिए चुना गया था। १९९३ में उन्होंने नासा से इस्तीफा दे दिया और एक कंपनी को दैनिक जीवन के लिए प्रौद्योगिकी के आवेदन पर शोध करने के लिए कार्य करने लगी। वह कई बार टेलीविजन पर दिखाई दी है, जिसमें स्टार ट्रेक: द नेक्स्ट जनरेशन के एक एपिसोड में एक अभिनेत्री भी शामिल है। वह एक नृत्यांगना है और विज्ञान, इंजीनियरिंग, पत्र, और मानविकी में नौ मानद डॉक्टरेट्स रखती है। वह 100 वर्षीय स्टारशिप संगठन के मौजूदा प्राचार्य भी हैं।
शिखा पांडे

प्रारंभिक जीवन

पांडे ने माध्यमिक शिक्षा के केन्द्रीय बोर्ड, भारत के तहत विद्यालय से शिक्षा प्रपात की। 
गोवा कॉलेज ऑफ इंजीनियरिंग से इलेक्ट्रानिक्स और इलेक्ट्रिकल इंजीनियरिंग से उन्होंने डिग्री प्राप्त की। 2011 में, वह भारतीय वायु सेना में शामिल हो गई, और एक एयर यातायात नियंत्रक बन गई।

क्रिकेट कैरियर

15 साल की उम्र में, पांडे को 2004 में गोवा के लिए खेलने के लिए चयनित किया गया था। बाद में 17 साल की उम्र में 2007-08 सत्र के लिए, उन्हें गोवा के महिला वरिष्ठ राज्य साइड के पक्ष में खेलने के लिए चुना गया था। दक्षिण क्षेत्र के दौरान अंडर-19 क्रिकेट टूर्नामेंट के तहत, पूर्व भारतीय महिला टीम के कप्तान और उसके बाद भारतीय कोच और दक्षिण क्षेत्र चयनकर्ता पूर्णिमा राव ने उन्हें प्रोत्साहित किया और उन्हें भारत के लिए खेलने के लिए प्रेरित किया। उन्होंने अपने इंजीनियरिंग पाठ्यक्रम से एक वर्ष का अवकाश लिया और बोर्ड प्रेसिडेंट्स इलेवन में 2010 और 2011 में होने वाली इंग्लैंड और वेस्टइंडीज की टीमों के साथ क्रमशः खेला। उन्होंने गोवा के लिए खेलना जारी रखा और सत्र 2013-14 अंतर-राज्य ट्वेंटी 20 टूर्नामेंट (प्लेट ग्रुप) के बाद उन्हें भारत की ओर से बांग्लादेश क दौरे  के लिए चयनित किया गया था  जिसमें बांग्लादेश के साथ 3 मैत्री मैच थे और 2014 आईसीसी महिला विश्व ट्वेंटी 20 था।  दिलीप सरदेसाई के बाद ,  वह किसी भी भारतीय राष्ट्रीय टीम के लिए खेलने के लिए गोवा की पहली खिलाड़ी है। वह भारत के लिए अंतरराष्ट्रीय स्तर की क्रिकेट खेलने के लिए पहले गोवा क्रिकेट संघ से संबंधित क्रिकेटर भी हैं।  वह पहली गोवा में जन्मी खिलाड़ी हैं जिन्होंने वनडे और अंतर्राष्ट्रीय टी 20 खेला और 
सरदेसाई के बाद टेस्ट क्रिकेट खेलने वाली दूसरी खिलाड़ी हैं, इस प्रकार वह पहली क्रिकेटर है, जिन्होंने दोनों राज्य स्तर पर गोवा के लिए और अंतरराष्ट्रीय स्तर पर भारत के लिए क्रिकेट खेला है।  
टी 20 विश्वकप के बाद, वह इंग्लैंड के खिलाफ एक-एक टेस्ट मैच और 2 एकदिवसीय मैच खेली।  उन्होंने 26 नवंबर 2014 को दक्षिण अफ्रीका के खिलाफ भारत की जीत में महत्वपूर्ण भूमिका निभाई थी।उन्होंने 3 विकेट ली और 59 रन बनाए।
कुछ तो लोग कहेंगे

कहानी

डॉ आशुतोष माथुर और डॉ मल्लिका दोनों विद्यालय से ही अच्छे दोस्त रहते है। डॉ मल्लिका आशुतोष को प्यार करती है, लेकिन इस बात का पता आशुतोष को नहीं होता। जब एक नई डॉ निधि वर्मा वहाँ आती है, जो आशुतोष से काफी छोटी है। वह और आशुतोष के बीच नजदीकी बढ़ने से मल्लिका निधि को सताने लगती है।
आशुतोष के मित्र अरमान और निधि के मित्र रोहन, दोनों को मिलाने का प्रयास करते है। लेकिन निधि के परिवार वाले उसकी शादी रोहन से करने का निर्णय लेते हैं, और जब यह बात निधि को पता चलती है, तो निधि आशुतोष के बारे में अपने परिवार वालों को बताती है। लेकिन परिवार वाले नहीं मानते और निधि वहाँ से चली जाती है।
निधि एक गैर सरकारी संगठन में कार्य करने लगती है, जहां उसे डॉ माथुर (आलोक नाथ) मिलते हैं, जो डॉ आशुतोष के पिता हैं। इसके बाद वह आशुतोष को निधि से शादी के लिए मना लेते हैं। और उन दोनों की शादी हो जाती है।
तानसेन समारोह

राष्ट्रीय संगीत समारोह

तानसेन समारोह मूल रूप से एक स्थानीय त्योहार हुआ करता था, लेकिन यह पूर्व केंद्रीय सूचना और प्रसारण मंत्री (1952 - 1962) बी. वी. केसकर (1903 – 28 अगस्त 1984) की पहल थी जिससे तानसेन समारोह को एक लोकप्रिय राष्ट्रीय संगीत समारोह में बदला गया। देश-विदेश  के संगीत प्रेमी इसके लिए आतुर रहते हैं I

तानसेन सम्मान

प्रतिष्ठित 'राष्ट्रीय तानसेन सम्मान' एक संगीत पुरस्कार है जो हिंदुस्तानी संगीत के प्रतिपादकों को दिया जाता है।

2012

तानसेन सामारोह अलाउद्दीन खां कला एवं संगीत अकादमी और संस्कृति विभाग अकादमी द्वारा संयुक्त रूप से 14 से 17 दिसंबर 2012 के बीच मध्य प्रदेश में आयोजित किया गया था।
2016
16 से 20 दिसंबर 2016 के बीच आयोजित किया गया।
सिंघाड़ा

सिंघाड़ा या 'सिंघाण' (संस्कृत : शृंगाटक) पानी में पसरने वाली एक लता में पैदा होने वाला एक तिकोने आकार का फल है। इसके सिर पर सींगों की तरह दो काँटे होते हैं। चीनी खाने का यह एक अभिन्न अंग है। इसको छील कर इसके गूदे को सुखाकर और फिर पीसकर जो आटा बनाया जाता है उस आटे से बनी खाद्य वस्तुओं का भारत में लोग व्रत उपवास में सेवन करते हैं क्योंकि इसे एक अनाज नहीं वरण एक फल माना जाता है। अंग्रेजी भाषा में यह Water caltrop, Water Chestnut आदि नामों से भी जाना जाता है।
सिंघाड़ा भारतवर्ष के प्रत्येक प्रांत में तालों और जलाशयों में रोपकर लगाया जाता है। इसकी जड़ें पानी के भीतर दूर तक फैलती है। इसके लिये पानी के भीतर कीचड़ का होना आवश्यक है, कँकरीली या बलुई जमीन में यह नहीं फैल सकता। इसके पत्ते तीन अंगुल चौड़े कटावदार होते हैं। जिनके नीचे का भाग ललाई लिए होता है। फूल सफेद रंग के होते हैं। फल तिकोने होते हैं जिनकी दो नोकें काँटे या सींग की तरह निकली होती हैं। बीच का भाग खुरदरा होता है। छिलका मोटा पर मुलायम होता है जिसके भीतर सफेद गूदा या गिरी होती है। ये फल हरे खाए जाते हैं। सूखे फलों की गिरी का आटा भी बनता है जो व्रत के दिन फलाहार के रूप में लोग खाते हैं। अबीर बनाने में भी यह आटा काम में आता है।
वैद्यक में सिंघाड़ा शीतल, भारी कसैला वीर्यवर्द्घक, मलरोधक, वातकारक तथा रुधिरविकार और त्रिदोष को दूर करनेवाला कहा गया है।
अनुरक्ति

कथा - पटकथा

वसुधा जो एक पंजाबी नृत्यांगना हैं और केरल कुडीयाट्टम नृत्य सीखने आती है, यह नृत्य नाटक का एक आला रूप है। वसुधा को यहां उसके गुरु के बेटे से प्यार हो जाता है। किसी बात को लेकर दोनों के बीच एक गलतफहमी होती है और कहानी आगे बढ़ती है। फिल्म की अवधि 80 मिनट है।

रोचक तथ्य

1. अनुरक्ति दुनिया की पहली संस्कृत 3D फिल्म है.
2. फिल्म में कोई भाषाई गलती ना हो इसलिए फिल्म बनाते समय 10 शिक्षकों की मदद ली गई.
3. फिल्म 80 मिनट की है.
4. फिल्म को नेशनल अवॉर्ड के लिए भेजा जाएगा.
5. फिल्म का एक गाना संस्कृत में प्रोड्यूसर विजित पीके ने गाया है.
6. फिल्म बनाने में सबसे बड़ी चुनौती यह थी कि इसे समकालीन सेटिंग में रखना था और साथ ही संस्कृत भाषा में भी प्रस्तुत करना था.
7. IFFI में इस फिल्म की बहुत तारीफ हुई है.
8. फिल्म का बजट 28 लाख रुपये है.
9. फिल्म में एक गाना भी है जो संस्कृत भाषा में ही  गाया गया है.
10. फिल्म को नेशलन अवॉर्ड के लिए भेजे जाने की योजना फिल्म निर्माता की है.
खवा राजपुर गाँव, सूर्यगढा (लखीसराय)

भूगोल

इस गांव के राहुल राज एक महा्न एवम सर्वागुण सम्पन्न महापुरुष हैं। इन् का मानना है कि इस गाँव मे लगभग 17,000 पुरुष एवम 15,000 स्त्री हैं।इस गांव का हर एक व्यक्ति पढ़ा लिखा है।
देइर अल-मदीना

देइर अल-मदीना (अरबी: دير المدينة) एक प्राचीन मिस्र का गांव है जो कारीगरों का घर था जो मिस्र के नए साम्राज्य के 18 वें से 20 वें राजवंशों के दौरान राजाओं की घाटी में कब्रों पर काम करते थे (1550- 1080 ईसा पूर्व)  स्थल का प्राचीन नाम सेट मात "सत्य का स्थान" था, और वहां रहने वाले कारीगरों को "सत्य के स्थान में नौकर" कहा जाता था। ईसाई युग के दौरान, हैथोर के मंदिर को एक चर्च में परिवर्तित कर दिया गया, जिसमें अरबी नाम देइर अल-मदीना ("शहर का मठ") व्युत्पन्न हुआ। .
स्थल को आधुनिक लक्सर से नील नदी के पश्चिमी तट पर स्थित है। गांव को एक छोटे से प्राकृतिक एम्फीथिएटर में रखा गया है, जो कि उत्तर में किंग्स की घाटी की आसान पैदल दूरी के भीतर, पूर्व और दक्षिण-पूर्व में आधुनिक मंदिरों के साथ, पश्चिम में क्वींस की घाटी के साथ है। कब्रिस्तान में किए गए कार्यों की संवेदनशील प्रकृति को ध्यान में रखते हुए गांव को व्यापक आबादी के अलावा बनाया गया था।
माधव सिंह 'छितिपाल'

माधवसिंह 'छितिपाल' अमेठीनरेश एवं हिन्दी कवि थे। कविवर 'छितिपाल' की गणना उन भारतीय नरेशों में होती है। जो कुशल शासक होने के साथ सहृदय कवि भी थे। इन्होंने अमेठी राज्य तथा हिंदी साहित्य की श्रीवृद्धि में पूरा योगदान दिया। इन्होंने प्रयाग, काशी, विंध्याचल, लखनऊ और अमेठी में कई मंदिरों तथा महलों का निर्माण करवाया। इनका कार्यकाल संवत्‌ 1901 से 1948 तक था।

रचनाएँ

आरंभ में इन्होंने श्रृंगारपरक रचनाएँ कीं। 'मनोजलतिका' रीतिपरंपरा की अनूठी कृति है। इसमें नखशिख, ऋतुओं तथा नायिकाभेद का मर्यादित एवं सरस वर्णन है। इसके पश्चात्‌ इनकी अंतर्वृत्ति भक्ति की ओर हुई। वे देवी के अनन्य उपासक और भावुक भक्त थे। देवी की भक्ति विषयक इनकी सभी रचनाएँ उच्चकोटि की हैं। इन्होंने संगीत, धर्म, नीति, सज्जनमहिमा आदि अनेक विषयों पर ग्रंथ लिखे हैं। इनकी कृतियाँ ये हैं:
मनोजलतिका, भगवती विजय, देवीचरित्र-सरोज, रधुनाथ चरित्र, सीतास्वयंबर, लवकुशचरित्र प्रकाश, वैराग्यप्रकाश, नीतिदीप, सुरसदीप, रागप्रकाश, पंचाष्टक, कुंडलियाशतक, दोहा शतक, सोरठा शतक, षट्पदावली, विज्ञानविलास, भजनप्रदीप, सज्जनविलास, आदि
असमिया चलचित्र

असमिया चलचित्र या असमिया सिनेमा, असमिया भाषा में बनाया गया चलचित्र है, जो मुख्य तौर पर असम (भारत) में देखा जाता है। इसकी शुरुआत १९३५ में ज्योतिप्रसाद आगरवाला द्वारा बनाई गई फिल्म जॉयमोती के साथ हुई। उसके बाद असमिया चलचित्र का विकास करने में भाबेंदर नाथ सैकिया एवं जाहनू बरुआ प्रमुख हैंं। लंबे इतिहास और कलात्मक सफलताओ के बावजूद, असमिया सिनेमा भारत में राष्ट्रीय स्तर पर बहुत सफल नहीं रही। हालाँकि असमिया फ़िल्मे कई बार राष्ट्रीय पुरस्कार जीत चुकी हैं। २१वीं सदी के शुरुआत में बड़े पर्दे पर बॉलीवुड शैली की असमिया फ़िल्में बनने लगीं। बाजार के पैमाने पर वह हिंदी चलचित्रों से बहुत पीछे है।

१९३०

असमिया सिनेमा का अस्तित्व एक दूरदर्शी, रूपकोनवार ज्योतिप्रसाद आगरवाला, जो की एक प्रतिष्ठित कवि, नाटककार, संगीतकार और स्वतंत्रता सेनानी भी थे, की परिकल्पना से आरंभ हुआ| उन्होने असम की प्रथम फिल्म जॉयमोती के निर्माण में, चित्रालेखा मूवीटोन के बेनर तले, महत्वपूर्ण भूमिका निभाई थी। प्रशिक्षित तकनीशियनों की कमी के कारण ज्योतिप्रसाद ने अपनी पहली फिल्म में पटकथा लेखक, निर्देशक, नृत्य निर्देशक, संपादक, गीतकार, संगीत निर्देशक एवं सेट और कॉस्ट्यूम डिज़ाइनर का अतिरिक्त कार्यभार भी संभाला| यह फिल्म १० मार्च १९३५ में ₹६०००० के बजट के साथ पर्दर्शित की गयी। उस जमाने की बाकी हिन्दी फ़िल्मो की तरह इस फिल्म की भी पूरी प्रति गायब हो गयी। अल्ताफ़ मज़ीद ने निजी तौर पर प्रयास कर फिल्म के कुछ अंश को पुनः स्थापित किया है और उनके उपशीर्षक तेार किए है। जॉयमोती के भारी वितीय नुकसान के बावजूद एक दूसरी फिल्म इन्द्र्मलति को १९३७ और १९३८ के बीच फिल्माया गया जिसे १९३९ मे पर्दर्शित की।

१९४०

विपरीत परिस्थितियो का मजबूती से सामना करते हुए अग्रवाल ने दो साल बाद अपनी दूसरी और आख़िरी फिल्म इंद्रमलती का निर्माण किया। असम के प्रसिद्ध गायक और संगीतकार भुपेन हजारिका ने इस फिल्म में उत्कृष्ट भूमिका निभाई। ज्योतीप्रसाद के निधन के बाद असमिया फ़िल्मो में कुछ समय के लिए खामोशी का दौर छा गया। लेकिन द्वितीय विश्व युद्ध के बाद असमिया फिल्म उद्योग में कुछ बदलाव आए। रोहिणी कुमार बरुआ ने इस बात का फयडा उठाते हुए १९४१ में एक प्रासंगिक एतिहसिक विषय पर मानोमेती बनाई। इसके बाद कई फ़िल्मे आई: पार्वती प्रसाद की रुपही (१९४६), कमाल नारायण चौधरी की बदन बरफ़ुकन (१९४७), फणी शर्मा की सिराज, असित सेन की बीपलाबी, प्रबिन फूकन की पर्घाट और सुरेश गोस्वामी की रुनूमी।
लोरेटो हाउस

लोरेटो हाउस १८४२ में कोलकाता में स्थापित विद्यालय हैं। लॉरेटो की बहनें नामक रोमन कैथोलिक संस्थान से संबंधित यह भारत में स्थापित होने वाला सबसे पुराना और पहला लोरेटो संस्थान है। उस समय ये केवल लड़कियों के लिये होने वाले कैथोलिक स्कूलों में से एक था।
डॅल्टा सिगनाए तारा

अन्य भाषाओं में

डॅल्टा सिगनाए तारे को "रुख़​" (Rukh) भी कहते हैं। इतिहास में हंस तारामंडल की तुलना हंस व अन्य बड़े पक्षियों से की गई है और बाबिली सभ्यता (बैबिलोनियाई सभ्यता) में एक 'उरख़गा' नामक काल्पनिक पक्षी हुआ करता था जिसका नाम बिगड़कर अरबी भाषा में 'रुख़' हो गया और यही अब इस तारे का एक अनौपचारिक नाम भी है।
2005 आईसीसी इंटरकांटिनेंटल कप

शर्तों बजाना

प्रतियोगिता अपने सहयोगी सदस्यों में से 12 में खेल के अब फार्म के विकास का समर्थन करने के लिए अंतरराष्ट्रीय क्रिकेट परिषद द्वारा चलाया गया था। इतनी के रूप में सकारात्मक खेलने के लिए प्रोत्साहित करने के लिए अंक प्रणाली तय की गई थी। उदाहरण के लिए, वहाँ एक जीत के लिए 14 अंक थे, और पहली पारी में 90 ओवर में, के रूप में एक टीम के निशान से ऊपर 90 दृष्टिकोण है जो अच्छा आक्रामक खेलने का समर्थन कर सकते हैं करने के लिए प्रतिबंधित किया गया था। एक टाई होने की स्थिति में प्रत्येक पक्ष 7 अंक से सम्मानित किया गया है (यानी सभी स्कोर बराबर होने के साथ आखिरी पारी में विकेट नीचे)।
बल्लेबाजी के लिए बोनस अंक उपलब्ध हर 25 रन पर रन बनाए थे। कितने अंक पहली पारी में रन बनाए जा सकते हैं करने के लिए कोई सीमा नहीं थी, लेकिन बल्लेबाजी अंक दूसरे में 4 अंक (300 रन) के लिए प्रतिबंधित कर दिया गया। 0.5 अंक ले जाया हर विकेट के लिए उपलब्ध थे।

नॉकआउट चरण

नामीबिया 5 अप्रैल 2005 इंटरकांटिनेंटल कप के नॉकआउट चरण की मेजबानी के लिए चुना गया।
इसज्ञनियार

इसज्ञनियार नायनमार तमिल नाडु में सन्त था।
बहिष्कार

बहिष्कार आमतौर पर नैतिक, सामाजिक, राजनीतिक, या पर्यावरणीय कारणों के लिए विरोध की अभिव्यक्ति के रूप में किसी व्यक्ति, संगठन या देश के उपयोग से स्वैच्छिक और जानबूझकर रोकथाम का कार्य है। बहिष्कार का उद्देश्य किसी आपत्तिजनक व्यवहार को कुछ आर्थिक नुकसान कर या नैतिक आक्रोश कर मजबूरन बदलने की कोशिश है। जब एक समान अभ्यास किसी राष्ट्रीय सरकार द्वारा कानूनित किया जाता है, तो उसे प्रतिबन्ध के रूप में जाना जाता है।

वैधता

बहिष्कार का व्यवहार की वैधता अलग-अलग है।
कमला देवी

कमला देवी गुजरात के राजा कर्णदेव द्वितीय की रानी थी। 1297 ई. में कर्णदेव द्वितीय को अलाउद्दीन खिलजी की फ़ौज द्वारा पराजय का सामना करना पड़ा। कर्णदेव द्वितीय गुजरात से भाग निकला और उसने देवगिरि के राजा रामचन्द्र देव के यहाँ शरण ली।
युद्ध में हार के फलस्वरूप रानी कमला देवी अपनी पुत्री देवल देवी को लेकर भाग निकली। वह ज़्यादा समय तक स्वयं को नहीं बचा सकी और मुसलमान सैनिकों द्वारा पकड़ ली गई। कमला देवी को अलाउद्दीन ख़िलजी के हरमख़ाने में भेज दिया गया। बाद के दिनों में अलाउद्दीन ख़िलजी ने उससे विवाह कर लिया और वह "मल्लिकाजहाँ" के नाम से जानी गई।
२९१९ ईसा पूर्व

२९१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मज़हब (फ़िक़्ह)

मज़हब (अरबी: مذهب‎ मदहब, IPA: [ˈmæðhæb], "सिद्धांत"; तुर्की: mezhep; उर्दू: مذہب मज़हब) से तात्पर्य इस्लाम के उन सम्प्रदायों से हैं जो इस्लामी विधिशास्त्र (फ़िक़्ह) के आधार पर अलग-अलग है। इस्लाम के उद्भव के प्रथम 150 वर्षों में अनेकों मज़हब उत्पन्न हो चुके थे। उसके बाद के वर्षों में इनकी संख्या में और वृद्धि हुई, कुछ का प्रसार हुआ, कुछ कई भागों में टूट गये और कुछ दूसरे मज़हबों में मिल गये या अप्रचलित हो गये।
शिकारपुर जिला

शिकारपुर जिला पाकिस्तान में सिन्ध प्रांत का भाग है। भारत में रहने वाले सिन्धी लोगों के मूल स्थानों में से एक है अनेक सिन्धी गानों में इसका जिक्र किया गया है shikarpur is the wonderful
चीनी विकिपीडिया

समुदाय

चीनी विकिपीडिया के योगदानकर्ता विविध पृष्ठभूमि के हैं। मार्च २००५ के आँकड़ों के अनुसार ४६% प्रयोक्ता मुख्यभूमि चीन से हैं, २२% उत्तर अमेरिका से, १२% ताइवान से, ९% हाँगकाँग से, ३% जापान से, ३% यूरोप से, २% दक्षिणपूर्व एशिया से और ३% शेष अन्य क्षेत्रों से हैं। चीनी विकिपीडिया पर अधिकतर लेख चीन-सम्बन्धित विषयों पर हैं। इस क्षेत्र के भीतर भी हाँगकाँग, ताइवान और मुख्यभूमि चीन के समृद्ध पूर्वी तट के प्रान्तों पर लेख अधिक विवरणों के साथ हैं।
शिशापांगमा

नामार्थ

तिब्बती भाषा में "पांगमा" का अर्थ "मर्ग" (घास का मैदान) और "शिशा" या "चिसा" का अर्थ "पर्वतश्रेणी" है, यानि "शिशापांगमा" का अर्थ "मर्ग के ऊपर खड़ा पर्वत" है।
ऐतिहासिक विधि

ऐतिहासिक विधि (Historical method) उन तकनीकों और दिशानिर्देशों का समुच्चय है जिनका उपयोग इतिहासकार अतीत के इतिहास के अनुसन्धान तथा लेखन के लिए करते हैं। इसके लिए प्राथमिक स्रोतों और पुरातत्व सहित अन्य साक्ष्यों का उपयोग किया जाता है। इतिहास के दर्शन में, ज्ञानमीमांसा नामक उपक्षेत्र में एक उचित ऐतिहासिक विधि की सम्भावना एवं प्रकृति का प्रश्न उठाया जाता है। ऐतिहासिक पद्धति तथा इतिहास लेखन की विभिन्न विधियों के अध्ययन को इतिहासलेखन (historiography) कहते हैं।
शीलाभट्टारिका

शीलाभट्टारिका ९वीं शताब्दी की संस्कृत कवयित्री थीं। अधिकांश प्रमुख संस्कृत काव्य-संग्रहों में उनका काव्य सम्मिलित मिलता है। अनेक मध्यकालीन संस्कृत आलोचकों ने उनके काव्यकौशल की प्रशंसा की है।
१०वीं शताब्दी के कवि राजशेखर ने शीलाभट्टारिका को पाञ्चाली शैली की प्रमुख कवयित्री कहकर उनकी प्रशंशा की है। उस समय साहित्य की चार शैलियाँ प्रमुख थीं- वैदर्भी, गौड़ी, लाटी एवं पाञ्चाली। १५वीं शताब्दी में रचित सुभाषितावली में राजशेखर को उद्दृत करते हुए कहा गया है कि पाञ्चाली शैली में शब्द और अर्थ का संतुलन होता है। राजशेखर ने लिखा है कि पाञ्चाली शैली शीलभट्टारिका के काव्य में मिलती है तथा बाणभट्ट के कुछ ग्रन्थों में भी पांचाली शैली के दर्शन होते हैं।